Gevulde vars artisjokke | SARIE
Gevulde vars artisjokke	deur Barbara Joubert
8 groot vars artisjokke
2 medium uie 250 ml gerasperde parmesaankaas
15 ml botter 125 ml gekapte Italiaanse pietersielie
100 ml olyfolie sap van 1 suurlemoen 2 huisies knoffel
15 ml kappertjiesaad sout en vars gemaalde swartpeper
Sny die artisjokke se stele af sodat dit regop kan staan. Kook vir 20 minute in water met ’n knippie sout in. Dreineer die artisjokke en sny dit gelyk bo. Verwyder die harte (dis die sagte deel onderin die artisjok) met ’n skerp messie of lepel. Kap nou die hartgedeelte fyn saam met die kappertjiesaad, uie, knoffel en pietersielie. Braai die mengsel in ’n warm pan met die botter en helfte van die olyfolie vir so 10 minute oor ’n stadige hitte. Sit die artisjokke in ’n oondbak. Skep nou terug in uitgeholde artisjokke en verdeel die parmesaankaas net bo-op elke artisjok. Bedruip met die res van die olyfolie en suurlemoensap. Maal nog swartpeper bo-oor. Bak in ’n voorafverhitte oond van 180 °C vir sowat ’n halfuur.